## Pravilnik o izmjenama i dopuni pravilnika o stručnoj spremi, ispitima i dozvolama za rad kontrolora letenja

### NN 34/1995 (19.5.1995.), Pravilnik o izmjenama i dopuni pravilnika o stručnoj spremi, ispitima i dozvolama za rad kontrolora letenja

# MINISTARSTVO POMORSTVA, PROMETA I VEZA

Na temelju članka 265. Zakona o zračnoj plovidbi ("Narodne novine"
br. 53/91, 26/93 i 109/93) ministar pomorstva, prometa i veza donosi

## PRAVILNIK

### O IZMJENAMA I DOPUNI PRAVILNIKA O STRUČNOJ SPREMI, ISPITIMA I DOZVOLAMA ZA RAD KONTROLORA LETENJA

Članak 1.

U Pravilniku o stručnoj spremi, ispitima i dozvolama za rad kontrolora
letenja ("Narodne novine" broj 53/91) u članku 3. riječi "završio
školu za pomoćnika kontrolora letenja" zamjenjuju se riječima "obavio
dopunsku stručnu izobrazbu prema odobrenom programu iz članka 34. ovog
Pravilnika".

Članak 2.

U članku 8. riječi "škola za pomoćnike kontrolora letenja"
zamjenjuju se riječima "obavljena dopunska stručna izobrazba za pomoćnika
kontrolora letenja prema odobrenom programu iz članka 34. ovog Pravilnika".

Članak 3.

Članak 10. mijenja se i glasi:

"Zadatke i poslove kontrolora letenja u prilaznoj kontroli (APP)
smije obavljati djelatnik koji posjeduje stručnu spremu za obavljanje tih
poslova, koji je proveo najmanje 6 mjeseci na pripravničkom stažu i koji
je položio ispit, te poseban ispit za obavljanje posebnih zadataka i posjeduje
odgovarajuću dozvolu za rad".

Članak 4.

Članak 11. briše se.

Članak 5.

Članak 12. mijenja se i glasi:

"Zadatke i poslove kontrolora letenja u oblasnoj kontroli letenja
(ACC) smije obavljati djelatnik koji posjeduje stručnu spremu za obavljanje
tih poslova, koji je proveo najmanje 6 mjeseci na pripravničkom stažu i
koji je položio ispit, te poseban ispit za obavljanje posebnih zadataka
i posjeduje odgovarajuću dozvolu za rad".

Članak 6.

U članku 13. riječi "terminalnoj" i "terminalnog"
brišu se.

Članak 7.

Članak 15. mijenja se i glasi

"Zadatke i poslove pomoćnika kontrolora letenja za zrakoplovno
informiranje (NOTAM) smije obavljati djelatnik koji posjeduje stručnu spremu
za obavljanje tih zadataka i poslova, koji je proveo najmanje 6 mjeseci
na pripravničkom stažu i koji je položio ispit, te poseban ispit za obavljanje
posebnih zadataka i posjeduje odgovarajuću dozvolu za rad".

Članak 8.

U članku 16. riječ "terminalnoj" zamjenjuje se riječju "prilaznoj".

Članak 9.

Članak 17. mijenja se i glasi:

"Zadatke i poslove pomoćnika kontrolora letenja u sektoru prilazne
ili oblasne kontrole letenja smije obavljati djelatnik koji posjeduje stručnu
spremu za obavljanje tih zadataka i poslova, koji je proveo najmanje 6
mjeseci na pripravničkom stažu i koji je položio ispit, te poseban ispit
za obavljanje posebnih zadataka i posjeduje odgovarajuću dozvolu za rad".

Članak 10.

Članci 28. i 29. brišu se.

Članak 11.

U članku 30. broj "28." zamjenjuje se brojem "26."

Članak 12.

U članku 32. broj "28." zamjenjuje se brojem "26."

Članak 13.

U članku 36. riječ "terminalnoj" zamjenjuje se riječju "prilaznoj".

Članak 14.

U članku 37. riječ "terminalne" zamjenjuje se riječju prilazne",
a riječ"terminalnim" zamjenjuje se riječju "priaznim".

Članak 15.

U članku 40. riječi "Saveznom komitetu za saobraćaj i veze"
zamjenjuju se riječima "Ministarstvu pomorstva, prometa i veza",
a riječi "predsjednik Saveznog komiteta za saobraćaj i veze"
zamjenjuju se riječima "Ministar pomorstva, prometa i veza".

Članak 16.

U članku 43. riječi "Savezni komitet za saobraćaj i veze"
zamjenjuju se riječima "Ministarstvo pomorstva, prometa i veza".

Članak 17.

U članku 48. riječi "grb SFRJ" zamjenjuje se riječima "grb
Republike Hrvatske".

Članak 18.

U članku 50. riječ "terminalnom" zamjenjuje se riječju "prilaznom".

Članak 19.

Članak 51. briše se.

Članak 20.

U članku 52. riječ "terminalnim" zamjenjuje se riječju "prilaznim",
a kratica "PVO" zamjenjuje se kraticom "PZO"

Članak 21.

U članku 53. riječ "terminalnoj" briše se.

Članak 22.

U članku 55. riječ "terminalnoj" zamjenjuje se riječju "prilaznoj",
a riječi "Socijalističke Federativne Republike Jugoslavije" zamjenjuju
se riječima "Republike Hrvatske".

Članak 23..

U članku 57. riječ "terminalne" zamjenjuje se riječju "prilazne".

Članak 24.

Iz članka 58. dodaje se članak 58a. koji glasi:

"Članak 58a.

Valjanost dozvola za obavljanje zadataka i poslova kontrolora letenja
u završnoj kontroliranoj oblasti (TMA) neće se produljivati nakon isteka
valjanosti, a na zahtjev imatelja dozvole zamijenit će se odgovarajućom
dozvolom".

Članak 25.

Članci 59, 60. i 61. brišu se.

Članak 26.

Ovaj Pravilnik stupa na snagu osmog dana od dana objave u "Narodnim
novinama"

Klasa:011-01/95-02/57

Urbroj: 530-01-05-1

Zagreb, 12. svibnja 1995.

Ministar pomorstva, prometa i veza

**Ivica Mudrinić, dipl. ing**., v. r.

Pravilnik, NN 34/1995-702
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)